
הנדון: בקשה לפי חוק חופש המידע, התשנ"ח- 1998

במענה לפנייתך שבסימוכין, למשרד העבודה, הרווחה והשירותים החברתיים (להלן: "המשרד") בהתאם לחוק חופש המידע תשנ"ח-1998, (להלן: "החוק").
מצ"ב חוברת המציגה מגוון מודלים ותכניות לטיפול באנשים על רצף ההתמכרויות.
ניתן למצוא בעמ' 32 פרטים על המודל לשיקום תעסוקתי.
· השרות לטיפול בהתמכרויות במשרד הרווחה מפעיל 13 מרכזים לשיקום תעסוקתי לאנשים על
רצף ההתמכרויות ברחבי הארץ.
התכנית מיועדת לאנשים שנמצאים בשלב מתקדם בטיפול והם לקראת שלב בו הם חוזרים או מתחילים את דרכם בעולם התעסוקה.
התכנית כוללת טיפול וליווי פרטני, עבודה קבוצתית ומתפרסת על פני שלבים משלב ההתארגנות, הכנה לקראת תעסוקה, איסוף מידע רלוונטי, אבחון תעסוקתי, בחירת תחום השיקום, השמה וליווי ומעקב.   
· תהליך השיקום כולל אינטייק, אבחון, ועדות ובחירת אחד ממסלולי השיקום: השלמת השכלה, אבחונים מקצועיים, הכשרה דרך תכנית השוברים, הכשרה מקצועית ו/או השמה תעסוקתית. כמובן כל התכנית מלווה בהמשך טיפול פרטני.
· התכנית היא פרטנית עבור כל לקוח ונבנית יחד אתו ועם צוות מקצועי.
· הלקוחות המשתלבים במקומות עבודה, מושמים במקומות שונים. בחלק מהמרכזים יש קבוצה של מעסיקים ידידים ובחלק תהליך ההשתלבות הוא בהתאם להכשרה, לניסיון ולרצון של הלקוח.
· מטרת הפורומים בשרות היא לקדם תכניות, להרחיב את המענים, למידת עמיתים ולקדם תכניות ייחודיות המותאמות לאוכלוסיית האנשים הנמצאים על רצף ההתמכרות.
· בשנת 2018 השתתפו 469 אנשים בתכנית לשיקום תעסוקתי בארץ. מתוכם סיימו את התכנית והשתלבו בתעסוקה 219 אנשים.
בשנת 2019 המשיכו בתכנית 189 אנשים, ו-61 אנשים נשרו מהתכנית (מסיבות שונות).


בכבוד רב,

רונית ספיר
מנהלת תחום (העמדת מידע לציבור)

